PMIndiaData/PMIndiaSum huggingface dataset:
પ્રધાનમંત્રીએ આઝમગઢમાં પૂર્વાંચલ એક્સપ્રેસ-વેનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશના આઝમગઢમાં પૂર્વાંચલ એક્સપ્રેસ-વેનો શિલાન્યાસ કર્યો હતો. અહીં વિશાળ જનમેદનીને સંબોધતા તેમણે આ શિલારોપણને રાજ્યનાં વિકાસની સફરમાં નવા પ્રકરણની શરૂઆત સમાન ગણાવ્યો હતો. તેમણે રાજ્યનાં મુખ્યમંત્રી યોગી આદિત્યનાથનાં નેતૃત્વની પ્રશંસા કરીને કહ્યું હતું કે, રાજ્ય સરકાર ઉત્તરપ્રદેશનાં વિકાસ માટે સાનુકૂળ વાતાવરણ ઊભું કરવા કામ કરી રહી છે. તેમણે જણાવ્યું હતું કે, રાજ્ય સરકાર સમાજનાં વિવિધ વર્ગોનાં ઉત્થાન માટે કામ કરી રહી છે. પ્રધાનમંત્રીએ જણાવ્યું હતું કે, 340 કિલોમીટરની લંબાઈ ધરાવતો પૂર્વાંચલ એક્સપ્રેસ-વે જે શહેરો અને નગરોમાંથી પસાર થશે તેની કાયાપલટ થઈ જશે, આ એક્સપ્રેસ-વે દિલ્હી અને ગાઝીપુર વચ્ચે ઝડપથી જોડાણ પણ પ્રદાન કરશે તેવું તેમણે ઉમેર્યું હતું. તેમણે કહ્યું હતું કે, એક્સપ્રેસ-વેની સમાંતર નવા ઉદ્યોગ અને સંસ્થાઓ વિકસી શકે છે,એક્સપ્રેસ-વેથી પ્રદેશમાં ઐતિહાસિક મહત્ત્વ ધરાવતાં સ્થાનોમાં પ્રવાસનને પણ પ્રોત્સાહન મળશે. શ્રી નરેન્દ્ર મોદીએ કહ્યું હતું કે, અત્યારે વિકાસ માટે જોડાણ જરૂરી છે. તેમણે જણાવ્યું હતું કે, ઉત્તરપ્રદેશમાં રાષ્ટ્રીય રાજમાર્ગની લંબાઈ ચાર વર્ષમાં લગભગ બમણી થઈ ગઈ છે. આ સંદર્ભમાં પ્રધાનમંત્રીએ હવાઈ જોડાણ અને જળમાર્ગે જોડાણની પહેલો વિશે પણ વાત કરી હતી. તેમણે ઉમેર્યું હતું કે, દેશનાં પૂર્વીય વિસ્તારને વિકાસનો નવો કોરિડોર બનાવવા પ્રયાસ થઈ રહ્યાં છે. પ્રધાનમંત્રીએ સબકા સાથ, સબકા વિકાસનાં તેમનાં વિઝનને પુનઃવ્યક્ત કર્યું હતું તથા પ્રદેશનાં સંતુલિત વિકાસ પર ભાર મૂક્યો હતો. તેમણે ડિજિટલ કનેક્ટિવિટીનો ઉલ્લેખ કરીને કહ્યું હતું કે, અત્યાર સુધી ઓપ્ટિકલ ફાઇબર કનેક્ટિવિટીથી એક લાખ પંચાયતોને જોડાણ પ્રદાન થયું છે, અત્યારે ત્રણ લાખ સામાન્ય સેવા કેન્દ્રો લાખો લોકોનાં જીવનને સરળ બનાવી રહ્યાં છે. અહીં પ્રધાનમંત્રીએ કેન્દ્ર સરકારની પ્રધાનમંત્રી આવાસ યોજના, પ્રધાનમંત્રી ગ્રામ સડક યોજના અને અન્ય કલ્યાણકારી યોજનાઓ અને વિકાસલક્ષી પહેલો વિશે પણ વાત કરી હતી. તેમણે ખરીફ પાકનાલઘુત્તમ ટેકાના ભાવમાં તાજેતરમાં થયેલાં વધારા વિશે પણ વાત કરી હતી, જેનાથી ખેડૂતોને લાભ થશે. પ્રધાનમંત્રીએ ત્રણ તલાકથી મુસ્લિમ મહિલાઓને સંરક્ષણ પ્રદાન કરતાં કાયદાને અટકાવવાનો પ્રયાસ કરતાં કેટલાંક "ચોક્કસ પરિબળો"ની ટીકા કરી હતી. તેમણે આ કાયદાને વાસ્તવિક બનાવવાનાં પ્રયાસો દ્રઢતાપૂર્વક આગળ વધારવામાં આવશે એવું પણ જણાવ્યું હતું. તેમણે કહ્યું હતું કે, કેન્દ્ર સરકાર અને ઉત્તરપ્રદેશની રાજ્ય સરકાર એમ બંને માટે દેશ અને તેનાં નાગરિકો સૌથી વધુ મહત્ત્વપૂર્ણ છે. પ્રધાનમંત્રીએ કહ્યું હતું કે, કેન્દ્ર સરકારે આ વિસ્તારનાં વણકરોનાં ઉત્થાન માટે પણ વિવિધ પહેલો હાથ ધરી છે. આ સંદર્ભમાં તેમણે આધુનિક મશીનો, ઓછા વ્યાજદર ધરાવતી લોન અને વારાણસીમાં વેપારી સુવિધા કેન્દ્રનો ઉલ્લેખ કર્યો હતો. તેમણે રાજ્ય સરકારની પણ વિવિધ પહેલોનો ઉલ્લેખ કર્યો હતો.
પ્રધાનમંત્રીએ બાંગબંધુ શેખ મુજીબુર રહેમાનને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ બાંગબંધુ શેખ મુજીબુર રહેમાનને તેમની જયંતી પર શ્રદ્ધાંજલિ અર્પણ કરી છે. પ્રધાનમંત્રીએ કહ્યું કે, "માનવાધિકાર અને સ્વાતંત્રતાના ચેમ્પિયન, બાંગબંધુ શેખ મુજીબુર રહેમાનને તેમની જયંતિ પર હાર્દિક શ્રદ્ધાંજલિ. તેઓ સૌ ભારતીયો માટે એક નાયક છે. આ મહિનાના અંતમાં બાંગ્લાદેશની મુલાકાત લેવી એ મારું સન્માન હશે. ઐતિહાસિક # મુજીબબર્શો સમારોહ."
પ્રધાનમંત્રીએ કોવિડ-19 અંગે ધાર્મિક અને સામાજિક સંસ્થાઓના પ્રતિનિધિઓ સાથે વાતચીત કરી

પ્રધાનમંત્રી શ્રી નરેન્દ્ર મોદીએ આજે સવારે વીડિયો કોન્ફરન્સિંગ મારફતે વિવિધ ધર્મના પ્રતિનિધિઓ તથા સામાજિક સંગઠનો સાથે કોવિડ19ની પ્રવર્તમાન પરિસ્થિતિ અંગે ચર્ચા કરી હતી. પ્રધાનમંત્રીએ જણાવ્યું હતું કે દેશના લાભાર્થે સમાજ અને સરકાર એકત્રિત થઈને કામગીરી બજાવી રહી છે તેનું આ ચર્ચા વધુ એક શ્રેષ્ઠ ઉદાહરણ છે. કોરોનાને કારણે આવી પડેલા પડકારનો સામનો કરવા માટે આ સંગઠનોએ જે કામગીરી બજાવી છે તેની પ્રધાનમંત્રીએ પ્રશંસા કરી હતી. તેમણે જણાવ્યું હતું કે પ્રજાને જે મદદ પૂરી પાડવામાં આવી છે તે ધર્મે કે જાતિને ધ્યાનમાં લીધા વિના કરાઈ છે અને તે એક ભારત એકનિષ્ઠા પ્રયાસનું ઝળહળતું ઉદાહરણ છે. સમગ્ર દેશમાં મંદિરો, મસ્જિદો, ચર્ચો અને ગુરુદ્વારાઓને હોસ્પિટલ અને આઇસોલેશન કેન્દ્રમાં ફેરવી નાખવામાં આવ્યા હતા અને જરૂરતમંદોને ખોરાક તથા દવા પૂરા પાડવામાં આવ્યા હતા તેમ તેમણે ઉમેર્યું હતું. પ્રધાનમંત્રીએ દેશભરમાં વેક્સિનેશનની ઝુંબેશના ઝડપી અમલીકરણ અંગે ચર્ચા કરી હતી અને ઉમેર્યું હતું કે 'સબકો વેક્સિન મુફ્ત વેક્સિન' ઝુંબેશ એ કોરોના સામેની લડતનું પ્રમુખ હથિયાર છે. વેક્સિનેશન અંગેની જાગૃતિ ફેલાવવામાં, આ અંગેની અફવાઓને નાબૂદ કરવામાં અને વેક્સિન અંગેની ગૂંચવણ દૂર કરવામાં ધાર્મિક અને સામાજિક સંગઠનોના આગેવાનો સરકારને મદદરૂપ બન્યા છે તે બદલ પ્રધાનમંત્રીએ તેમની પ્રશંસા કરી હતી. જ્યાં વેક્સિનેશન અંગે ખચકાટ અનુભવાય છે તેવા વિસ્તારો સહિત આ ઝુંબેશમાં સરકાર સાથે મળીને કાર્ય કરવાની પ્રધાનમંત્રીએ આગેવાનોને હાકલ કરી હતી. આ બાબત દેશના તમામ નાગરિકો સુધી પહોંચવામાં આરોગ્ય કર્મચારીઓને લાંબાગાળા સુધી મદદરૂપ બનશે તેમ તેમણે ઉમેર્યું હતું. પ્રધાનમંત્રીએ દેશની સ્વતંત્રતાના 75 વર્ષની ઉજવણીનો ભાગ બનવાની પણ આગેવાનોને હાકલ કરી હતી. તેમણે દરેક વ્યક્તિને 'આઝાદી કા અમૃત મહોત્સવ'નો હિસ્સો બનવાની પણ હાકલ કરી હતી. તેમણે જણાવ્યું હતું કે આ પ્રસંગે આપણે 'ભારત જોડો આંદોલન' દ્વારા દેશના ખૂણે ખૂણે એકત્રિત થઈને કાર્ય કરવું જોઇએ અને 'એક ભારત શ્રેષ્ઠ ભારત'ની સાચી ખેલદિલીનું પ્રદર્શન કરવું જોઇએ. આ ચર્ચાસત્રમાં પ્રો. સલીમ એન્જિનિયર, કન્વીનર, કેન્દ્રીય ધાર્મિક જન મોરચા અને ઉપ પ્રમુખ જમાત–એ–ઇસ્લામી હિન્દ, ઉત્તર પ્રદેશ; સ્વામી ઓમકારાનંદ સરસ્વતી, પીઠાધિશ્વર, ઓમકાર ધામ, નવી દિલ્હી; સિંઘ સાહિબ ગિયાની રણજીત સિંઘ, મુખ્ય ગ્રંથી, ગુરુદ્વારા બાંગલા સાહિબ, નવી દિલ્હી; ડૉ. એમ. ડી. થોમસ, ઇન્સ્ટિટ્યૂટ ઓફ હાર્મની એન્ડ પીસ સ્ટડીઝ, નવી દિલ્હીના સ્થાપક નિર્દેશક; સ્વામી વીર સિંઘ હિતકારી, પ્રમુખ, ઓલ ઇન્ડિયા રવિદાસીયા ધરમ સંગઠન, સ્વામી સંપત કુમાર, ગાલ્ટા પીઠ, જયપુર; આચાર્ય વિવેક મુની, પ્રમુખ, ઇન્ટરનેશનલ મહાવીર જૈન મિશન, નવી દિલ્હી; ડૉ. એ. કે. મર્ચન્ટ, નેશનલ ટ્રસ્ટી એન્ડ સેક્રેટરીઝ, લૌટસ ટેમ્પલ અને ભારતીય બહાઈ સમાજ, નવી દિલ્હી; સ્વામી શાંતાત્માનંદ, પ્રમુખ, રામક્રિષ્ણ મિશન, નવી દિલ્હી; તથા સિસ્ટર બી. કે. આશા, ઓમ શાંતિ રિટ્રીટ સેન્ટર, હરિયાણાએ ભાગ લીધો હતો. આગેવાનોએ આ ચર્ચાસત્ર યોજવા બદલ પ્રધાનમંત્રીનો આભાર માન્યો હતો અને કોરોનાની મહામારી સામે તેમના નિર્ણાયક નેતૃત્વને વધાવી લીધું હતું. તેઓએ કોરોનાની મહામારી સામેની લડતમાં પડકારોનો સામનો કરવા બદલ વિવિધ ધાર્મિક અને સામાજિક સંગઠનોએ હાથ ધરેલી કામગીરી અંગે ચર્ચા કરી હતી. તેમણે વેક્સિનેશન અંગેની હાલમાં ચાલી રહેલી ઝુંબેશ અને તે માટે જાગૃતિ ફેલાવવા માટે તેમનો સહકાર વ્યક્ત કર્યો હતો તથા ત્રીજા લહેરને રોકવા માટે તેમના સૂચનો અને ઉપાયો પૂરા પાડ્યા હતા.
હેન્ડીક્રાફ્ટ એન્ડ હેન્ડલૂમ એક્સપોર્ટ કોર્પોરેશન ઓફ ઈન્ડીયા લિમિટેડ બંધ કરવા મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની મંત્રીમંડળની બેઠકમાં હેન્ડીક્રાફ્ટ એન્ડ હેન્ડલૂમ એક્સપોર્ટ કોર્પોરેશન ઓફ ઈન્ડીયા લિમિટેડ (એચએસઈસી) બંધ કરવા મંજૂરી અપાઈ છે. આ કોર્પોરેશન ભારત સરકારનું સાહસ છે અને કાપડ મંત્રાલયના વહિવટી નિયંત્રણ હેઠળ કામ કરે છે. આ કોર્પોરેશનમાં 59 કાયમી કર્મચારીઓ અને 6 મેનેજમેન્ટ તાલિમાર્થીઓ સેવા આપી રહ્યા છે. આ કોર્પોરેશનમાં કામ કરતા તમામ કાયમી કર્મચારીઓ અને મેનેજમેન્ટ તાલિમાર્થીઓ ને જાહેર સાહસોના વિભાગ દ્વારા નક્કી કરાયેલા ધોરણો મુજબ સ્વૈચ્છિક નિવૃત્તિ યોજના (વીઆરએસ) ના લાભ લેવાની તક મળશે. આ મંજૂરીના કારણે સરકારી તિજોરીને માંદા સીપીએસઈ, કે જે કાર્યરત નથી અને જેના કારણે કોઈ આવક થતી નથી તેના માટે થતા વેતન/ પગાર ફરી ફરી થતા ખર્ચમાં ઘટાડો થશે. આ કોર્પોરેશન નાણાકિય વર્ષ 2015-16થી સતત ખોટ કરી રહ્યું હતું અને તેના રોજબરોજના ખર્ચાઓને પહોંચી વળાય તે પૂરતી પણ આવક થતી ન હતી. તેને બેઠું કરવાનો કોઈ અવકાશ નહીં હોવાથી કંપનીને બંધ કરી દેવાની જરૂર ઉભી થઈ છે.
પ્રધાનમંત્રીએ મૌલાના વહિદુદ્દીન ખાનના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ મૌલાના વહિદુદ્દીન ખાનના નિધન અંગે શોક વ્યક્ત કર્યો હતો. શ્રી મોદીએ ટ્વીટ કર્યુ, “મૌલાના વહિદુદ્દીન ખાનના નિધનથી દુઃખી છું. તેઓને ધર્મશાસ્ત્ર અને આધ્યાત્મિકતાના મામલે તેમના વ્યાવહારિક જ્ઞાન માટે યાદ કરવામાં આવશે. તેઓ સામુદાયિક સેવા અને સામાજિક સશક્તીકરણ માટે પણ હરહંમેશ આતુર રહેતા હતા. તેમના પરિવાર અને અગણિત શુભચિંતકો પ્રત્યે સંવેદના.
પ્રધાનમંત્રી 17 સપ્ટેમ્બરે મધ્યપ્રદેશની મુલાકાતે લેશે

પ્રધાનમંત્રી શ્રી નરેન્દ્ર મોદી 17મી સપ્ટેમ્બરે મધ્યપ્રદેશની મુલાકાત લેશે. સવારે લગભગ 10:45 વાગ્યે, પ્રધાનમંત્રી કુનો નેશનલ પાર્કમાં ચિત્તા છોડશે. તે પછી, લગભગ બપોરે 12 વાગ્યે, તે કરહાલ, શ્યોપુર ખાતે મહિલા
ભારત-જાપાન બિઝનેસ ઈવેન્ટમાં પ્રધાનમંત્રી શ્રી નરેન્દ્ર મોદીની ટિપ્પણી

મારા મિત્ર, પ્રધાનમંત્રી કિશિદાજી, બંને દેશોના પ્રતિનિધિઓ, કેન્દ્રીય મંત્રીમંડળમાં મારા સાથીદારો, ગુજરાત ના નાણા મંત્રી શ્રી કનુભાઈ દેસાઈ, ભારત-જાપાન બિઝનેસ લીડર્સ ફોરમના તમામ સભ્યો, આપ સૌનું સ્વાગત છે. દરેકને નમસ્કાર! પ્રધાનમંત્રી કિશિદાજી અને જાપાનથી ભારતમાં આવેલા તમામ મિત્રોનું ખૂબ જ ઉષ્માભર્યું સ્વાગત છે. હું ખૂબ જ ખુશ છું કે બે વર્ષથી વધુના અંતરાળ પછી આપણે ભારત અને જાપાન વચ્ચે શિખર સ્તરની બેઠકોની શ્રેણી ફરી શરૂ કરી શકીશું. આપણા આર્થિક સંબંધો ભારત-જાપાન વિશેષ વ્યૂહાત્મક અને વૈશ્વિક ભાગીદારીનો સૌથી મજબૂત આધારસ્તંભ છે. કોવિડ પછીના યુગમાં, આર્થિક પુનઃપ્રાપ્તિ અને આર્થિક સુરક્ષા માટે, ભારત-જાપાન આર્થિક ભાગીદારી માત્ર બે દેશોને જ નહીં, પરંતુ પ્રદેશ અને વિશ્વને પણ આત્મવિશ્વાસ અને સ્થિતિસ્થાપકતા પ્રદાન કરશે. સુધારાઓ અને આપણી ઉત્પાદન સાથે જોડાયેલી પ્રોત્સાહક યોજનાઓ, જે ભારતમાં વ્યાપકપણે હાથ ધરવામાં આવી રહી છે, તે પહેલા કરતા વધુ સકારાત્મક ઇકોસિસ્ટમનું નિર્માણ કરી રહી છે. મહામહિમ, ભારતની નેશનલ ઈન્ફ્રાસ્ટ્રક્ચર પાઈપલાઈનમાં એક પોઈન્ટ આઠ ટ્રિલિયન ડોલરના 9000થી વધુ પ્રોજેક્ટ્સ છે જે સહકારની ઘણી તકો પૂરી પાડે છે. મને આશા છે કે જાપાનીઝ કંપનીઓ અમારા પ્રયાસોમાં ઉત્સાહપૂર્વક ભાગ લેશે. અને આ માટે, અમે ભારતમાં જાપાનીઝ કંપનીઓને તમામ શક્ય સહયોગ આપવા માટે પણ પ્રતિબદ્ધ છીએ. મિત્રો, ભારત-જાપાન સંબંધોના મૂળમાં પ્રગતિ, સમૃદ્ધિ અને ભાગીદારી છે. બંને દેશોના આર્થિક સંબંધોને આગળ વધારવા માટે ઈન્ડિયા જાપાન બિઝનેસ લીડર્સ ફોરમની મહત્વપૂર્ણ ભૂમિકા છે. આ માટે, હું તમને બધાને અભિનંદન આપું છું અને મારી શુભેચ્છાઓ આપું છું. ખુબ ખુબ આભાર! અસ્વિકૃતી: આ પ્રધાનમંત્રીની ટિપ્પણનો અંદાજિત અનુવાદ છે. મૂળ ટિપ્પણો હિન્દીમાં આપવામાં આવી હતી.
સેન્ટ્રલ બેંક ઑફ શ્રીલંકા (સીબીએસએલ) દ્વારા હાંસલ કરેલા 1.1 અરબ અમેરિકી ડૉલરની વર્તમાન મુદ્રા વિનિમય સુવિધાની મૂલ્યાંકન તિથિને આગળ વધારવાના પ્રસ્તાવને કેબિનેટની મંજુરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે (કેબિનેટ) સેન્ટ્રલ બેંક ઑફ શ્રીલંકા (સીબીએસએલ) દ્વારા ભારતીય રીઝર્વ બેંક દ્વારા હાંસલ કરેલા 1.1 અરબ અમેરિકી ડૉલરની વર્તમાન મુદ્રા વિનિમય સુવિધાની મૂલ્યાંકન તિથિને 8 માર્ચ, 2016 સુધી વધારવાના પ્રસ્તાવને પોતાની સર્વવ્યાપી મંજૂરી આપી દીધી છે. આ પહેલા આની પુનઃ ચૂકવણી 3 માર્ચ, 2016 સુધી કરવાનું નક્કી કરાયું હતું. આ પ્રસ્તાવને મંજૂરી મળવાથી શ્રીલંકાને વૈકલ્પિક વ્યવસ્થા થવા સુધી અસ્થાયી રાહત મળી જશે. કેન્દ્રીય મંત્રિમંડળે શ્રીલંકાને 700 મિલિયન અમેરિકી ડૉલરની વિશેષ વિનિમય સગવડ આપવાના પ્રસ્તાવને પણ પોતાની મંજૂરી આપી દીધી છે, જે ત્રણ માસની મુદત સુધી અથવા શ્રીલંકા દ્વારા આઈએમએફ સુવિધાને પ્રાપ્ત કરવા સુધીની મુદત, આમાથી જે પહેલા હશે તે માટે માન્ય થશે. આ પ્રસ્તાવને સ્વીકૃતિ મળવાથી શ્રીલંકાને પોતાની આર્થિક સ્થિરતાની સાથે-સાથે આધિકારિક ભંડારને પણ મજબૂત કરવામાં મદદ મળશે, જેમાં વર્ષ 2015 દરમિયાન અછત જોવા મળી. અમેરિકા દ્વારા વ્યાજ દરમાં વધારો કરવાના અંદાજની પ્રતિકૂળ અસરના લીધે જ આવું થયું. આનાથી શ્રીલંકાની સાથે ભારતના દ્વિપક્ષીય સંબંધ તેમજ આર્થિક સંબંધ વધારે મજબૂત થશે, જે સાર્ક અને દક્ષિણ એશિયામાં ભારતની મહત્વની ભાગીદારી છે.
દેશના દરેક ગરીબને પાકું મકાન આપવા માટે સરકાર મહત્વપૂર્ણ પગલાં લઈ રહી છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે સરકાર દેશના દરેક ગરીબોને પાકાં મકાનો આપવા માટે મહત્વપૂર્ણ પગલાં લઈ રહી છે. તેમણે એ પણ માહિતી આપી કે પીએમ આવાસ યોજના હેઠળ ત્રણ કરોડથી વધુ મકાનો બનાવવામાં આવ્યા છે. તમામ ઘરો પ્રાથમિક જરૂરિયાતોથી સજ્જ છે અને મહિલા સશક્તિકરણનું પ્રતીક બની ગયા છે. પ્રધાનમંત્રીએ ટ્વીટ કર્યું; "અમે દેશના દરેક ગરીબોને પાકાં મકાનો આપવાના અમારા સંકલ્પમાં એક મહત્વપૂર્ણ તબક્કો નક્કી કર્યો છે. લોકોની ભાગીદારીથી જ ત્રણ કરોડથી વધુ મકાનોનું નિર્માણ શક્ય બન્યું છે. પાયાની સુવિધાઓવાળા આ મકાનો તેનું કારણ છે. આજે આ મહિલા સશક્તિકરણનું પ્રતીક બની ગયું છે.
મંત્રીમંડળે કેન્દ્ર સરકારનાં માંદાં/ખોટ કરતાં એકમોને સમયબદ્ધ બંધ કરવા માટેની તથા તેની સ્થાવર અને જંગમ અસ્કયામતોના નિકાલ અંગે સુધારેલી માર્ગરેખાઓને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે જાહેર સાહસોના વિભાગ હેઠળ (ડીપીઇ)નાં કેન્દ્ર સરકારનાં માંદાં/ખોટ કરતાં એકમોને સમયબદ્ધ રીતે બંધ કરવા માટેની તથા તેની સ્થાવર અને જંગમ અસ્કયામતોના નિકાલ અંગે સુધારેલી માર્ગરેખાઓને મંજૂરી આપી છે. આ સુધારવામાં આવેલી માર્ગરેખાઓને કારણે માંદાં/ખોટ કરતાં કેન્દ્ર સરકારનાં એકમોને એકમો બંધ કરવામાં થતા વિલંબને નિવારી શકાશે. આ માર્ગરેખાઓ જાહેર સાહસોના વિભાગ દ્વારા સપ્ટેમ્બર 2016માં બહાર પાડવામાં આવેલી માર્ગરેખાઓનું સ્થાન લેશે. આ માર્ગરેખાઓ દ્વારા બંધ કરવાની પ્રક્રિયાઓ માટેના સમયમર્યાદા, સંબંધિત મંત્રાલયો/વિભાગો સીપીએસઈ વગેરેની જવાબદારીઓ જેવાં કેટલાંક સિમાચિન્હો નક્કી કરીને જાહેર ક્ષેત્રનાં એકમો બંધ કરવા માટેની વિવિધ પ્રક્રિયાઓ વિધિઓ અંગે વ્યાપક માળખુ પૂરૂ પાડવામાં આવ્યું છે. આ માર્ગરેખાઓમાં વહિવટી મંત્રાલય/વિભાગ અને સીપીએસઈ દ્વારા અગાઉથી કરવાની તૈયારીઓ, બંધ કરવાની દરખાસ્ત રજૂ કરવી બંધ કરવા બાબતે વૈધાનિક અને અન્ય જવાબદારીઓ તથા સમયબદ્ધ રીતે આવા સીપીએસઈની સ્થાવર અને જંગમ મિલકતનો નિકાલ કરવાની વિધીનો સમાવેશ થાય છે. આ માર્ગરેખાઓમાં આવાસ અને શહેરી બાબતોના મંત્રાલયની સંબંધિત માર્ગરેખાઓ હેઠળ સીપીએસઈની જમીનમાં પરવડે તેવા આવાસો માટે ઉપયોગને પ્રથમ અગ્રતા આપવામાં આવશે. સીપીએસઈમાં કર્મચારીઓ કામ કરતા હોવાથી એકમો બંધ થવાને કારણે તમને હાડમારી થાય નહીં તે માટે, તે કોઈ પણ પગાર સ્કેલમાં કામ કરતા હોય તો પણ વર્ષ 2007ના અનુમાનિક પગારધોરણ મુજબ તેમને સ્વૈચ્છિક નિવૃત્તિની એક સરખી નીતિ ધરાવતી યોજના આપવામાં આવશે. આ માર્ગરેખાઓ માંદા/ખોટ કરતાં કેન્દ્ર સરકારનાં જાહેર એકમોને લાગુ પડશે જેમાં વહિવટી મંત્રાલય/સીસીઈએ પાસેથી વિભાગ/કેબિનેટની મંજૂરી/સૈદ્ધાંતિક મંજૂરી મેળવેલી હોવી જોઈએ અથવા સક્ષમ ઓથોરિટીની મંજૂરી/સૈદ્ધાંતિક મંજૂરી અથવા અન્ય મેળવવાની પ્રક્રિયા વહિવટી મંત્રાલય/વિભાગ દ્વારા સીપીએસઈનો નિકાલ કરવાનો નિર્ણય લેવાની પ્રક્રિયા ચાલુ હોય પરવડે તેવા આવાસો માટે અગ્રતા આપીને સીપીએસઈનાં માંદાં/ખોટ કરતાં એકમોની જમીન આવાસ અને શહેરી બાબતોના મંત્રાલયને સરકારના ફ્લેગશિપ પ્રોગ્રામ પોસાય તેવા આવાસો માટે વ્યવસ્થા કરવા માટે ઉપલબ્ધ કરાશે.
પ્રધાનમંત્રી મહારાષ્ટ્રના નાસિકમાં બસ દુર્ઘટનાથી વ્યથિત

પ્રધાનમંત્રી શ્રી નરેન્દ્ર મોદીએ મહારાષ્ટ્રના નાસિકમાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પીએમએ અકસ્માતમાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રીએ મૃતકના નજીકના સંબંધીઓને 2 લાખ રૂ.ની અને બસ અકસ્માતમાં ઘાયલ થયેલા લોકોને 50,000 રૂ. પ્રધાનમંત્રી રાષ્ટ્રીય રાહત ફંડ (
પ્રધાનમંત્રીએ તમિલનાડુમાં રૂપિયા 31,500 કરોડ કરતાં વધારે મૂલ્યની 11 પરિયોજનાઓ રાષ્ટ્રને અર્પણ કરી અને શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ ચેન્નઇમાં રૂપિયા 31,500 કરોડના મૂલ્યની 11 પરિયોજનાઓ રાષ્ટ્રને અર્પણ કરી અને શિલાન્યાસ કર્યો હતો. આ પરિયોજનાઓના કારણે માળખાકીય સુવિધાને વેગ મળશે, કનેક્ટિવિટીનું વિસ્તરણ થશે અને આ પ્રદેશમાં ઇઝ ઓફ લિવિંગને વધુ ગતિ પ્રાપ્ત થશે. તમિલનાડુના રાજ્યપાલ શ્રી આર. એન. રવિ, રાજ્યના મુખ્યમંત્રી શ્રી એમ. કે. સ્ટાલિન, કેન્દ્રીય મંત્રી શ્રી એલ. મુરુગન અને અન્ય મહાનુભાવો આ પ્રસંગે ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતા પ્રધાનમંત્રીએ ખુશીની લાગણી સાથે કહ્યું હતું કે, હું ફરી પાછો તમિલનાડુમાં આવી ગયો છું. પોતાના સંબોધનની શરૂઆતમાં તેમણે કહ્યું હતું કે, “તમિલનાડુમાં ફરી પાછા આવવાનો અનુભવ હંમેશા અદભુત હોય છે. આ ભૂમિ વિશેષ છે. આ રાજ્યના લોકો, સંસ્કૃતિ અને ભાષા ઉત્કૃષ્ટ છે.” તેમણે કહ્યું હતું કે, તમિલનાડુમાંથી કોઇને કોઇ હંમેશા આગળ પડતા રહે છે. તેણે ડેફલિમ્પિક્સ ટીમની યજમાની કરી તે પ્રસંગને યાદ કર્યો હતો અને આગળ કહ્યું હતું કે, “આ વખતે ટુર્નામેન્ટમાં ભારતનું પ્રદર્શન સર્વશ્રેષ્ઠ રહ્યું હતું. આપણે જીતેલા 16 મેડલમાંથી 6 મેડલના વિજયમાં તો તમિલનાડુના યુવાનોની ભૂમિકા હતી.” ભવ્ય તમિલ સંસ્કૃતિ અંગે ટિપ્પણી કરતા પ્રધાનમંત્રીએ પોતાની વાત આગળ વધારીને કહ્યું હતું કે, “તમિલ ભાષા શાશ્વત છે અને તમિલ સંસ્કૃતિ વૈશ્વિક છે. ચેન્નઇથી માંડીને કેનેડા અને મદુરાઇથી માંડીને મલેશિયા, નામાક્કલથી લઇને ન્યૂયોર્ક અને સાલેમથી માંડીને સાઉથ આફ્રિકા સુધી, પોંગલ અને પુથાંડુના પ્રસંગોની ઉજવણી ખૂબ જ ઉત્સાહપૂર્વક થાય છે.” તેમણે એવી પણ માહિતી આપી હતી કે તાજેતરમાં, કાન્સ ફિલ્મ મહોત્સવમાં, તમિલનાડુની મહાન ધરતીના પુત્ર અને કેન્દ્રીય મંત્રી થીરુ એલ મુરુગન પરંપરાગત તમિલ પોશાકમાં રેડ કાર્પેટ પર ચાલ્યા હતા, જેના કારણે આખી દુનિયાના તમિલ લોકોને ખૂબ જ ગૌરવનો અનુભવ થયો હતો. તેમણે કહ્યું હતું કે, આજે જે પરિયોજનાઓનું ઉદ્ઘાટન કરવામાં આવ્યું છે અથવા જેનો શિલાન્યાસ કરવામાં આવ્યો છે, તેમાં માર્ગો દ્વારા કનેક્ટિવિટી પર ખાસ મૂકવામાં આવ્યો છે તેવું દેખાઇ આવે છે. આવું કરવાનું મુખ્ય કારણ એ છે કે, તેનો સીધો જ સંબંધ આર્થિક સદ્ધરતા સાથે છે. તેમણે કહ્યું હતું કે, બેંગલુરુ – ચેન્નઇ એક્સપ્રેસ-વે બે મોટા કેન્દ્રોને જોડશે અને 4 માર્ગે ડબલ ડેકર એલિવેડેટ રોડ ચેન્નઇ બંદરથી મદુરાવોયલને જોડી રહ્યો છે જે ચેન્નઇ બંદરને વધારે કાર્યક્ષમ બનાવશે અને શહેરમાં ગીચતા ઓછી થશે. પ્રધાનમંત્રીએ પાંચ રેલવે સ્ટેશનનો ફરી વિકાસ કરવામાં આવી રહ્યો છે તે અંગે ખુશી વ્યક્ત કરી હતી. આ આધુનિકીકરણ અને વિકાસ ભવિષ્યની જરૂરિયાતોને ધ્યાનમાં રાખીને કરવામાં આવી રહ્યો છે. સાથે સાથે, તે સ્થાનિક કળા અને સંસ્કૃતિ સાથે ભળી જશે. તેમણે મદુરાઇ – ટેની રેલ્વે ગેજ રૂપાંતરણ પરિયોજના અંગે કહ્યું હતું કે, આનાથી ખેડૂતોને ઘણી મદદ મળી રહેશે કારણ કે તેનાથી તેમને નવા બજારો ઉપલબ્ધ થશે. પ્રધાનમંત્રીએ
પ્રધાનમંત્રીએ કેનેડાના પ્રધાનમંત્રી જસ્ટિન ટ્રૂડોને ચૂંટણી જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી જસ્ટિન ટ્રૂડોને કેનેડામાં ચૂંટણી જીતવા બદલ અભિનંદન પાઠવ્યા હતા. પ્રધાનમંત્રીએ કહ્યું, “જસ્ટિન ટ્રૂડોને અભિનંદન! ભારત અને કેનેડા વહેંચાયેલા મુલ્યો અને લોકશાહી પ્રત્યેની મજબૂત પ્રતિબદ્ધતા તેમજ બહુલતાથી જોડાયેલા છે. દ્વિપક્ષીય સંબંધોને મજબૂત બનાવવા માટે સાથે મળીને કામ કરવા માટેની અપેક્ષા છે.”
પ્રધાનમંત્રી અને USAના રાષ્ટ્રપતિ વચ્ચે ટેલીફોન પર ચર્ચા

પ્રધાનમંત્રી શ્રી નરેન્દ્ર મોદીએ આજે યુનાઇટેડ સ્ટેટ્સ ઓફ અમેરિકાના રાષ્ટ્રપતિ ડોનાલ્ડ ટ્રમ્પ સાથે ટેલીફોન પર ચર્ચા કરી હતી . રાષ્ટ્રપતિ શ્રી ટ્રમ્પે જી-7ના અમેરિકી અધ્યક્ષ પદ અંગે વાત કરી હતી અને ભારત સહિત અન્ય મહત્વપૂર્ણ દેશોને સામેલ કરવા માટે વર્તમાન સભ્યપદથી આગળ વધીને સમૂહના પરીઘનું વિસ્તરણ કરવાની તેમની ઇચ્છા વ્યક્ત કરી હતી. આ સંદર્ભે, તેમણે યુ.એસ.એ.માં યોજાનારા આગામી જી-7 શિખર સંમેલનમાં ભાગ લેવા માટે પ્રધાનમંત્રી શ્રી મોદીને આમંત્રણ આપ્યું હતું. પ્રધાનમંત્રી શ્રી મોદીએ રચનાત્મક અને દૂરંદેશીપૂર્ણ દ્રષ્ટિકોણ બદલ રાષ્ટ્રપતિ શ્રી ટ્રમ્પની પ્રશંસા કરી હતી અને કહ્યું હતું કે, આ પ્રકારનો વિસ્તારિત મંચ, કોવિડ પછીની દુનિયાની ઉભરતી વાસ્તવિકતાઓને અનુરૂપ હશે. પ્રધાનમંત્રીએ જણાવ્યું હતું કે, પ્રસ્તાવિત શિખર સંમેલનની સફળતા સુનિશ્ચિત કરવા માટે અમેરિકા અને અન્ય દેશો સાથે કામ કરવાનું થાય તે ભારત માટે ખુશીની વાત હશે. પ્રધાનમંત્રી શ્રી મોદીએ અમેરિકામાં ચાલી રહેલી સામાજિક અશાંતિ અંગે પણ ચિંતા વ્યક્ત કરી હતી અને સ્થિતિમાં વહેલી તકે સુધારો આવશે તેવી આશા વ્યક્ત કરી હતી. બંને રાજનેતાઓએ અન્ય સામાજિક મુદ્દાઓ પર પણ વિચારોનું આદાનપ્રદાન કર્યું હતું જેમાં બંને દેશોમાં કોવિડ-19ની સ્થિતિ, ભારત- ચીન સરહદની સ્થિતિ અને વિશ્વ આરોગ્ય સંગઠનમાં સુધારાની આવશ્યકતા જેવા મુદ્દા ચર્ચાયા હતા. રાષ્ટ્રપતિ શ્રી ટ્રમ્પે આ વર્ષે ફેબ્રુઆરીમાં તેમનો ભારત પ્રવાસ ઉત્સાહભેર યાદ કર્યો હતો. પ્રધાનમંત્રી શ્રી મોદીએ જણાવ્યું હતું કે, તેમનો આ પ્રવાસ અનેક પ્રકારે યાદગાર અને ઐતિહાસિક છે અને તેનાથી બંને દેશો વચ્ચેના દ્વિપક્ષીય સંબંધોને નવી મજબૂતી મળી છે. વાતચીત દરમિયાન અસાધારણ ઉષ્મા અને સ્પષ્ટતાના કારણે ભારત- અમેરિકી સંબંધોની વિશેષ પ્રકૃતિ તેમજ બંને રાજનેતાઓ વચ્ચે મિત્રતા અને પારસ્પરિક આદરની ભાવના જોવા મળી હતી.
પ્રધાનમંત્રીએ ગ્રામીણ વિકાસ યોજનાઓની પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ સોમવારે ગ્રામીણ વિકાસ યોજનાઓની પ્રગતિની સમીક્ષા કરી. આ દરમિયાન પ્રધાનમંત્રીએ સમક્ષ નીતિ આયોગ દ્વારા પ્રધાનમંત્રી ગ્રામ સડક યોજના (પીએમજીએસવાય) અને દીનદયાળ અંત્યોદય યોજના (ડીએવાઈ)ની પ્રગતિ પર એક રજૂઆત કરાઈ. નાણાકીય વર્ષ 2015-16 દરમિયાન દરેક દિવસે લગભગ 91 કિલોમીટર લાંબી ગ્રામીણ સડકનું નિર્માણ કરાયું છે. આ રીતે કુલ મળીને 30,500 કિ.મી. લાંબી ગ્રામીણ સડકનું નિર્માણ થયું છે. આના પરિણામ સ્વરૂપ ચાલુ નાણાકીય વર્ષ દરમિયાન 6500 વસવાટોને જોડવામાં આવ્યા છે. આ દરમિયાન પ્રધાનમંત્રીને ગ્રામીણ સડકોના નિર્માણ કાર્યમાં વધુ ઝડપ લાવવા માટે પ્રધાનમંત્રી ગ્રામ સડક યોજનામાં અપનાવાઈ રહેલા અભિનવ સર્વોત્તમ પદ્ધતિઓના ઉપયોગની બાબતમાં માહિતી આપવામાં આવી હતી. નિયોજન અને દેખરેખ માટે જીઆઈએસ તેમજ અંતરિક્ષ સંબંધી ચિત્રોનો ઉપયોગ, વિભિન્ન સ્તરોની સંખ્યા લઘુત્તમ કરીને ભંડોળનો કારગર પ્રવાહ સુનિશ્ચિત કરવો અને ‘મારી સડક’ નામક એપ દ્વારા નાગરિકોની ફરિયાદોનું નિવારણ, આ અભિનવ સર્વોત્તમ પદ્ધતિઓનો સમાવેશ છે. પ્રધાનમંત્રીએ સંબંધિત અધિકારીઓને આ યોજના અંતર્ગત બનાવાઈ રહેલી સડકોની ગુણવત્તા સંબંધી સખત મોનીટરીંગ કરવા માટે એક પ્રભાવશાળી તંત્ર સ્થાપિત કરવાનો નિર્દેશ આપ્યો. તેમણે કહ્યું કે સામગ્રીની ખરીદી, નિર્માણ અને સાર-સંભાળ જેવા પગલાઓની ગુણવત્તાની દેખરેખની વ્યવસ્થા કરાવી જોઈએ. દીનદયાળ અંત્યોદય યોજનાનું લક્ષ્ય ટકાઉ આજીવિકા દ્વારા ગરીબી નાબૂદી સુનિશ્ચિત કરવાનું છે. પ્રધાનમંત્રીએ એ પણ જાણકારી આપી કે અત્યાર સુધી 3 કરોડ પરિવારોને સ્વયં સહાયતા સમૂહો (એસએચજી) સાથે જોડવામાં આવ્યા છે. પ્રધાનમંત્રીએ ‘આધાર’ દ્વારા એચએસજીને અપાઈ રહેલી લોન પર યોગ્ય રીતે મોનીટરીંગ કરવા કહ્યું. તેમણે ખાસ ભાર આપતા જણાવ્યું કે આ યોજનાને સફળ બનાવવા માટે લક્ષિત લાભાર્થીઓ સુધી લોનની ઉપલબ્ધતા સુનિશ્ચિત કરાવવી જોઈએ.
પ્રધાનમંત્રીએ નોઇડા અને દિલ્હી વચ્ચે નવી મેટ્રો લિન્કનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નોઇડા અને દિલ્હી વચ્ચે નવી મેટ્રો લિંકનું ઉદ્ઘાટન કર્યું હતું. તેઓએ નોઇડામાં બોટનિકલ ગાર્ડનને દક્ષિણ દિલ્હીમાં કાલ્કાજી મંદિર સાથે જોડતી દિલ્હી મેટ્રોની મજેન્ટા લાઇનનું ઉદ્ઘાટન કરવાનાં પ્રતીક સ્વરૂપે બોટનિકલ ગાર્ડન મેટ્રો સ્ટેશન પર તકતીનું અનાવરણ કર્યું હતું. તેમણે મેટ્રો ટ્રેનમાં ટુંકો પ્રવાસ પણ કર્યો હતો અને પછી જનસભાનાં સ્થળે સંબોધન કર્યું હતું. આ પ્રસંગે પ્રધાનમંત્રીએ જનસભામાં સંબોધન દરમિયાન જનમેદનીને નાતાલની શુભેચ્છા પાઠવી હતી. તેમણે નોંધ્યું હતું કે, નાતાલનાં રોજ બે ભારતરત્નનાં જન્મજયંતિની ઉજવણી છે – પંડિત મદન મોહન માલવિયા અને ભૂતપૂર્વ પ્રધાનમંત્રી શ્રી અટલબિહારી વાજપેયી. તેમણે કહ્યું હતું કે, ઉત્તરપ્રદેશની જનતાનાં કારણે દેશને મજબૂત અને સ્થિર સરકાર મળી છે. તેમણે ઉમેર્યું હતું કે, તેઓ આ પ્રેમ બદલ ઉત્તરપ્રદેશની જનતાનાં હંમેશા ઋણી રહેશે. તેમણે જણાવ્યું હતું કે, જોડાણ સૌથી વધુ મહત્ત્વપૂર્ણ છે એવા યુગમાં આપણે જીવીએ છીએ. તેમણે ઉમેર્યું હતું કે, મેટ્રો લાઇનનું ઉદ્ઘાટન વર્તમાન પેઢીની સાથે સાથે ભવિષ્યની પેઢીઓને પણ ઉપયોગી પુરવાર થશે. તેમણે કહ્યું હતું કે, આપણે વર્ષ 2022માં આઝાદીના 75માં વર્ષની ઉજવણી કરીશું, ત્યારે મેં આપણી પેટ્રોલની આયાત પરની નિર્ભરતા ઘટે એવા ભારતનું સ્વપ્ન સેવ્યું છે. તેમણે ઉમેર્યું હતું કે, મારું આ સ્વપ્ન સાકાર કરવા અત્યાધુનિક સામૂહિક પરિવહન સિસ્ટમની તાતી જરૂર છે. શ્રી નરેન્દ્ર મોદીએ કહ્યું હતું કે, ભૂતપૂર્વ પ્રધાનમંત્રી અટલબિહારી વાજપેયીજીએ ડિસેમ્બર, 2002માં દિલ્હી મેટ્રોમાં સવારી કરી હતી, ત્યારથી રાષ્ટ્રીય રાજધાની પ્રદેશ (એનસીઆર)માં મેટ્રોનું નોંધપાત્ર વિસ્તરણ થયું છે. પ્રધાનમંત્રીએ ભારપૂર્વક કહ્યું હતું કે, જ્યાં સુધી આપણે ‘મારે શું’ એ વિચારધારામાંથી બહાર નહીં નીકળીએ ત્યાં સુધી સુશાસન શક્ય નથી. તેમણે જણાવ્યું હતું કે, અત્યારે આ માનસિકતા બદલાઈ રહી છે. તેમણે ઉમેર્યું હતું કે, અમારી સરકાર નિર્ણયો દેશનાં હિતને ધ્યાનમાં રાખીને લે છે, નહીં કે રાજકીય લાભ ખાટવા. પ્રધાનમંત્રીએ કહ્યું હતું કે, અગાઉની સરકારો નવા કાયદા બનાવવા પર ગર્વ લે છે. તેમણે જણાવ્યું હતું કે, વર્તમાન સરકાર જૂનાં અને બિનઉપયોગી કાયદા રદબાતલ કરવા ઇચ્છતી સરકાર છે. તેમણે ઉમેર્યું હતું કે, જ્યાં સુધી નિર્ણયો લેવામાં અવરોધરૂપ જૂનાં અને બિનઅસરકારક કાયદા રદ નહીં થાય ત્યાં સુધી સુશાસન શક્ય નથી. પ્રધાનમંત્રીએ ઉત્તરપ્રદેશનાં મુખ્યમંત્રી યોગી આદિત્યનાથને અભિનંદન આપ્યાં હતાં અને જણાવ્યું હતું કે, તેઓએ રાજ્યને વિકાસની નવી ઊંચાઈએ લઈ જવા સુશાસન પર ધ્યાન કેન્દ્રિત કર્યું છે. તેમણે નોઇડાની મુલાકાત લઈને તેની સાથે સંકળાયેલ અંધશ્રદ્ધાનો અંત લાવી દીધો છે. પ્રધાનમંત્રીએ ભારપૂર્વક ઉમેર્યું હતું કે, જો કોઈ પણ વ્યક્તિ એવું વિચારતી હોય કે, તે કોઈ સ્થળની મુલાકાત લેશે તો એ મુખ્યમંત્રીપદે ચાલુ નહીં રહેશે અને શાસન ગુમાવશે, તો પછી એ વ્યક્તિ મુખ્યમંત્રી બનવાને લાયક જ નથી. પ્રધાનમંત્રીએ રેલવેની માળખાગત સુવિધા, રોડ નેટવર્કનાં વિસ્તરણ અને અક્ષય ઊર્જા ક્ષેત્રમાં હરણફાળ અંગે કામગીરી પર પણ પ્રકાશ ફેંક્યો હતો. તેમણે અટલબિહાર વાજપેયીને ‘ભારતમાર્ગ વિધાતા’ ગણાવ્યાં હતાં અને જણાવ્યું હતું કે, તેમણે આપણને વિકાસનો માર્ગ દર્શાવ્યો છે. અગાઉ ઉત્તરપ્રદેશનાં મુખ્યમંત્રી યોગી આદિત્યનાથે તેમનાં ભાષણમાં પ્રધાનમંત્રી નરેન્દ્ર મોદીની પ્રશંસા કરી હતી અને જણાવ્યું હતું કે, પ્રધાનમંત્રીએ આ દેશની રાજનીતિને નવી દિશા આપી છે, નવો અર્થ આપ્યો છે. તેમણે ઉમેર્યું હતું કે, પ્રધાનમંત્રી હંમેશા કહે છે કે, આપણે વિકાસનાં માર્ગે અગ્રેસર થવું પડશે.
પ્રધાનમંત્રી 2 ફેબ્રુઆરી, 2019નાં રોજ પશ્ચિમ બંગાળના દુર્ગાપુરની મુલાકાત લેશે

પ્રધાનમંત્રી શ્રી નરેન્દ્ર મોદી 2 ફેબ્રુઆરી, 2019નાં રોજ પશ્ચિમ બંગાળમાં દુર્ગાપુર જશે. આ દરમિયાન તેઓ 294 કિલોમીટર લાંબા અંડાલ-સેંથિયા-પાકુર-માલદા તથા ખાના-સેથિયા રેલવે સેક્શનનાં વિદ્યુતીકરણનું લોકાર્પણ કરશે. આ સેક્શનનું વિદ્યુતીકરણ ઉત્તર અને પૂર્વોત્તર ભારતમાં કોલસો, પથ્થરનાં ટુકડાઓ અને ભારે વસ્તુઓનું પરિવહન સરળ બનાવશે. પ્રધાનમંત્રી આ અવસરે હિજલી-નારાયણગઢ સેક્શન પરની ત્રીજી રેલવે લાઇનનું લોકાર્પણ પણ કરશે.
પ્રધાનમંત્રીએ ભૂતપૂર્વ પ્રધાનમંત્રી શ્રી ચૌધરી ચરણ સિંહને તેમની જન્મ જયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રી ચૌધરી ચરણ સિંહને તેમની જન્મ જયંતિ પર શ્રદ્ધાંજલિ આપી હતી. પ્રધાનમંત્રીએ કહ્યું કે, “ચૌધરી ચરણસિંહજીને તેમની જન્મ જયંતિ પર યાદ કરીએ. ચૌધરી સાહેબે રાષ્ટ્રની પૂર્ણ સમર્પણ સાથે સેવા કરી હતી. તેમણે આપણાં ગામડાંના વિકાસ માટે સખત પરિશ્રમ કર્યો હતો અને હંમેશા આપણાં ખેડૂતોના અધિકારોની રક્ષા કરી હતી.”